**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 9/19.12.2018 г.**

С 16 (шестнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Полагане на клетва от новоизбраният общински съветник по чл.32, ал.1 от Закона за местното самоуправление и местната администрация (ЗМСМА).

*Докладва: М.Ахмед- председател на ОбС Хитрино*

**2.**Допълнителни възнаграждения за постигнати резултати на кмета на общината и кметовете на населените места.

*Докладва: Н.Исмаил- кмет на община*

**3.**Приемане на проектно предложение „Повишаване на енергийната ефективност на ДГ (детска градина) „Червената шапчица” в село Тимарево, община Хитрино.

*Докладва: Н.Исмаил- кмет на община*

**4.**Изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 74 от 15.11.2018 година за изменение на Протокол № 33 от 05.12.2017 година, в едно със Списък на лицата за отпускане на финансова помощ, за извършване на строително-ремонтни работи.

*Докладва: Ахмед Ахмед- зам.кмет на община*

**5.**Искане от Областна дирекция „Земеделие” гр.Шумен, с вх.№ 24-00-491 от 26.10.2018 г., № 24-00-534 от 14.11.2018 г., № 24-00-553 от 29.11.2018 г. и № 24-00-565 от 06.12.2018 г. за предоставяне на имоти – полски пътища, включени в заповедите на Директора на ОД (Областна дирекция) „Земеделие” – град Шумен по чл.37в, ал.4 от ЗСПЗЗ (Закона за собствеността и ползването на земеделските земи), съгласно ЗИД (Закон за изменение и допълнение) на ЗСПЗЗ (ДВ, бр.14 от 20.02.2015 г.) и чл.75б от ППЗСПЗЗ (Правилника за прилагане на Закона за собствеността и ползването на земеделските земи ).

*Докладва: Илхан Ахмед- зам.кмет на община*

**6.** Отчет за дейността на Общинския съвет и неговите комисии през 2018 година.

*Докладва: М.Ахмед- председател на ОбС Хитрино*

**7.** Докладни записки.

**8.**Питане.

**ПО ПЪРВА ТОЧКА ОТ ДНЕВНИЯ РЕД**

Полагане на клетва от новоизбраният общински съветник по чл.32, ал.1 от Закона за местното самоуправление и местната администрация (ЗМСМА).

Докладва г-н Мустафа Ахмед- председател на Общински съвет Хитрино. Запозна присъстващите със съдържанието на Решение № 131-МИ от 10.12.2018 година на Общинска избирателна комисия (ОИК). Г-жа Магбуле Селим- секретар на Общинска избирателна комисия Хитрино връчи удостоверението на г-н Хасан Мехмедали, честити и пожела успешна и ползотворна работа.

Г-н Мустафа Ахмед- председател на Общински съвет Хитрино прочете абзац по абзац клетвата: „Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от община Хитрино и да работя за тяхното благоденствие.” Г-н Хасан Мехмедали абзац по абзац повтаряйки след г-н Мустафа Ахмед положи клетва на основание чл.32, ал.1 от Закона за местното самоуправление и местната администрация (ЗМСМА) и подписа клетвен лист (клетвена декларация).

Кворумът в заседателната зала стана 17 (седемнадесет) общински съветника.

**ПО ВТОРА ТОЧКА ОТ ДНЕВНИЯ РЕД**

Допълнителни възнаграждения за постигнати резултати на кмета на общината и кметовете на населените места.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.5; чл.21 ал.2 от ЗМСМА (Закона за местното самоуправление и местната администрация) прие

**РЕШЕНИЕ № 113**

На основание чл.78, ал.3 от ЗДБРБ (Закона за държавния бюджет на Република България) за 2018 (две хиляди и осемнадесета) година, във връзка с чл.4, ал.5 от ПМС (Постановление на Министерския съвет) № 67/14.04.2010 година за заплатите в бюджетните организации и дейности и Вътрешните правила за организация на работната заплата, Общински съвет Хитрино

Р Е Ш И:

От икономията на средствата за работни заплати на общинската администрация за 2018 година, дофинансирана от собствените приходи да се изплатят допълнителни възнаграждения за постигнати добри резултати на кмета на общината и кметовете на населените места в размер на 100 % (сто процента) от основните им месечни заплати.

Допълнителните възнаграждения да се изчислят пропорционално на отработените дни към 30.11.2018 година, без дните за отпуск по болест и неплатен отпуск по КТ (Кодекса на труда).

Същите да бъдат начислени към заплатите за месец декември 2018 година.

**ПО ТРЕТА ТОЧКА ОТ ДНЕВНИЯ РЕД**

Приемане на проектно предложение „Повишаване на енергийната ефективност на ДГ (детска градина) „Червената шапчица” в село Тимарево, община Хитрино.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23; чл.21 ал.2 от ЗМСМА (Закона за местното самоуправление и местната администрация) прие

**РЕШЕНИЕ № 114**

 Във връзка с обявена кампания за набиране на кандидати за участие по проект „Красива България” през 2019 година по програма на Министерството на труда и социалната политика, Общински съвет Хитрино

Р Е Ш И:

Възлага на кмета на община Хитрино да кандидатства пред проект „Красива България” за 2019 година по мярка М02 „Подобряване на социалната инфраструктура” с проектно предложение „Повишаване на енергийната ефективност на ДГ „Червената шапчица” в село Тимарево, община Хитрино”, на обща стойност 153 950.00 лв., от които 92 370.00 лв. или 60% съфинансиране от общинския бюджет на община Хитрино.

**ПО ЧЕТВЪРТА ТОЧКА ОТ ДНЕВНИЯ РЕД**

Изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 74 от 15.11.2018 година за изменение на Протокол № 33 от 05.12.2017 година, в едно със Списък на лицата за отпускане на финансова помощ, за извършване на строително-ремонтни работи.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 17, ал.1; чл.21 ал.2 от ЗМСМА (Закона за местното самоуправление и местната администрация) прие

**РЕШЕНИЕ № 115**

На основание Заповед № РД-01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 74 от 15.11.2018 година за изменение на Протокол № 33 от 05.12.2017 година в едно със Списък на лицата за отпускане на финансова помощ за извършване на строително ремонтни работи на комисия, назначена със Заповед № РД-439 от 27.12.2016 година на кмета на община Хитрино.

**ПО ПЕТА ТОЧКА ОТ ДНЕВНИЯ РЕД**

Искане от Областна дирекция „Земеделие” гр.Шумен, с вх.№ 24-00-491 от 26.10.2018 г., № 24-00-534 от 14.11.2018 г., № 24-00-553 от 29.11.2018 г. и № 24-00-565 от 06.12.2018 г. за предоставяне на имоти – полски пътища, включени в заповедите на Директора на ОД (Областна дирекция) „Земеделие” – град Шумен по чл.37в, ал.4 от ЗСПЗЗ (Закона за собствеността и ползването на земеделските земи), съгласно ЗИД (Закон за изменение и допълнение) на ЗСПЗЗ (ДВ, бр.14 от 20.02.2015 г.) и чл.75б от ППЗСПЗЗ (Правилника за прилагане на Закона за собствеността и ползването на земеделските земи ).

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.8 и чл.27, ал.4 и ал.5; чл.21 ал.2 от ЗМСМА (Законза местното самоуправление и местната администрация) прие

**РЕШЕНИЕ № 116**

Във връзка с разпоредбите на § 4 от Закона за изменение и допълнение на закона за собствеността и ползването на земеделските земи (ЗИД ЗСПЗЗ), обнародван в Държавен вестник, бр.14/20.02.2015 година, относно допълнения в чл.37в, ал.16 от ЗСПЗЗ и чл.75 б от ППЗСПЗЗ (правилника за прилагане на Закона за собствеността и ползването на земеделските земи ), (изм. и доп. ДВ, бр.34 от 03.05.2016 г.) и въз основа на постъпили искания от страна на Директора на ОД (Областна дирекция) „Земеделие” гр.Шумен, на основание чл.37в, ал.16 от ЗСПЗЗ и във връзка с исканията от Директора на ОД „Земеделие” гр.Шумен, Общински съвет Хитрино

Р Е Ш И:

**§ 1**.Предоставя имоти – полски пътища, включени в заповедите на Директора на ОД „Земеделие” – гр.Шумен по чл.37в, ал.4 от ЗСППЗЗ (Закона за собствеността и ползването на земеделските земи), като оправомощава кмета на община Хитрино да сключи едногодишни договори за наем с ползвателите на имотите за стопанската 2018-2019 година.

**§ 2.**Определя цена в размер на средното рентно плащане за землището, в което се намират процесните имоти-полски пътища.

**ПО ШЕСТА ТОЧКА ОТ ДНЕВНИЯ РЕД**

Отчет за дейността на Общинския съвет и неговите комисии през 2018 година.

Докладва г-н Мустафа Ахмед- председател на ОбС Хитрино. Запозна присъстващите с по-важните моменти от отчета за дейността на Общинския съвет и неговите комисии през 2018 година, на основание чл.27, ал.6 от ЗМСМА (Закона за местното самоуправление и местната администрация) и чл.101 от Правилника за организацията и дейността на Общински съвет Хитрино, неговите комисии и взаимодействието му с Общинската администрация.

**ПО СЕДМА ТОЧКА ОТ ДНЕВНИЯ РЕД**

Докладни записки.

Няма внесени докладни записки.

**ПО ОСМА ТОЧКА**

Питане.

Не се направиха питания.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО